**Географиядән ачык дәрес.**

**Америка Кушма Штатларына кереш дәрес**

**11 класс**

Хадиева Рузилә Рафиковна (r.h74@mail.ru)

Учитель биологии и географии МБОУ «Шушмабашская СОШ»

 Арского муниципального района Республики Татарстан

Аннотация

 Дөньяның икътисади һәм социаль географиясе 10-11 классларда укытыла. Дәреслекнең беренче кисәгендә дөньяга гомуми характеристика, ә икенче кисәктә дөнья регионнарына характеристика биргән материал урнаштырыла. Һәр регион илләре турында кыскача күзаллау формалаштырыла. Регионнан берничә илне киңрәк өйрәнү дә күздә тотыла. Шул дәресләрнең берсе -Төньяк Америка регионыннан Америка Кушма Штатлары дәүләте.

 Бүгенге информацион шартлау заманында, сүзсез дәреслек материалын тагын да баетырга мөмкинлегебез бар.Дәүләтләрне өйрәнгәндә укучы өстәмә материаллар туплый, кызыксынган сорауларга җавап эзли, чагыштыра, нәтиҗә ясый, мөмкин булса үрнәк, гыйбрәт ала.

 Чит илләрне өйрәнү - үз илеңне бәяләргә, халкыңа хөрмәт белән карарга, сокланырга, горурланырга, яшәү кыйммәтләрен аңларга һичшиксез ярдәм итә диеп уйлыйм.

 **Тема: Америка Кушма Штатларына кереш дәрес**

**Максат:**

1. АКШның СГУ һәм ИГУ үзенчәлекләре турында күзаллау формалаштыру.

 ИГУның уңай һәм тискәре якларын билгеләү. ИГУның ил үсешенә

 йогынтысын ачыклау.

1. АКШның халык саны яңарып торуы һәм милли составы, яшәү рәвешен өйрәнү һәм

 башка ил халкы белән кызыксынуны үстерү, матур үрнәкләргә омтылыш уяту.

1. Укучыларның статистик, картографик һәм өстәмә материаллар белән эш күнекмәләрен ныгыту,

 үзфикерәүгә һәм эзләнүгә этәргеч ясау.

**Җиһазлау**: Дөньяның сәяси картасы, физик картасы, атласлар, дәреснең презентациясе-проекторда,

 Видео,аудио (өстәмә кызыклы информация),мәгънәле әйтемнәр язылган табличкалар,

 таратма материаллар (карточкалар,тестлар),сүзлек-аңлатмалар.

**Дәреснең барышы:**

**1.Оештыру өлеше:** -Исәнләшү

 -Классны барлау

**2.Актуальләштерү:**

 **Укытучы:** Укучылар! Без Сезнең белән Дөнья регионнарына характеристикалар барлауны

 дәвам итәбез. Димәк : Европа чит илләре, Азия чит илләре, Африка регионнарыннан соң Т.Америкага

 вакыт җитте.Без гадәттәгечә регионны аңа бирелгән гомуми характеристикалар аша күзалладык.Әлеге

 региондагы илләрнең үсеш үзенчәлекләрен барладык,таныштык.

 Икътисади һәм социаль географиядә “Төньяк Америка”төшенчәсе безгә 7 класста бирелгәннән бераз

 аерыла.Гадәттә аңа фәкать АКШ һәм Канаданы гына кертәләр.Ә калган илләр Латин Америкасы

 регионына керә.

 1492 елда Х.Колумб җитәкчелегендәге экспедициянең Американы ачуына 2012 елда 520 ел тулды.

 Төньяк Америка дөнья эшләрендә күренекле урын алып тора.Соңгы гасырларда аның роле тагын да

 үсте.Әлеге регионга АКШ һәм Канада керә.Әлеге ике ил дә ”Көнбатышның 7 Зур иленә” керәләр.

 Европа белән беррәттән дөнья хуҗалыгында бик мөһим үзәк булып торалар.

**3.Төп өлеше:**

 **Укытучы :** Укучылар! Безнең бүген төп максатыбыз Төньяк Америка регионы иле һәм дөньяның иң эре державаларыннан берсе АКШ турында өйрәнү. Аның ИГУ үзенчәлекләренә бәяләмә бирү, халкы турында мөмкин кадәр күбрәк күзаллау формалаштыру, гомумән әлеге ил турында мәгълүматлар туплау.

Бүгенге дәрестә укылачак-танышасы китабыбыз: “АКШ – зур мөмкинлекләр иле” дип атала. Әлеге китап темасы кысаларында без дәресебезнең эпиграфы итеп түбәндәге мәгънәле әйтемне алырбыз:” Күл балыгы белән, ил халыгы белән данлы”.

 **I.Бу ил турында без нәрсә беләбез?**

Укучыларның 7 класста өйрәнгән һәм 10 класста үтелгән кайбер мәгълүматлар белән уртаклашуы.

**1 укучы:** АКШ – Т.Америка материгында урнашкан зур мәйданлы, күп халыклы ил. АКШның табигате искиткеч төрле. Аның төп территориясе төньякның уртача һәм субтропик климат поясларында урнашкан, ә көньякта урыны-урыны белән хәтта тропикларга үтеп керә. Әгәр аның чикләрен көнчыгыштан юучы Атлантик океаннан көнбатышта юучы Тын океанга кадәр сәяхәт ясасаң – табигатьнең аерымлыклары ачык күренә – гаять зур бу территорияне табигать шартлары төрле булган 3 өлешкә бүләргә мөмкин. (көнчыгыш, үзәк, көнбатыш).

**2 укучы:** Көнчыгышта Атлантик океан һәм Мексика култыгы яры буйлап сузылган түбәнлекләр һәм Аппалач таулары системасы ята.

**3 укучы:** түбәнлекле тигезлекләр һәм биек булмаган таулар хуҗалык эшчәнлеге өчен уңайлы. Җылы һәм дымлы климат, уңдырышлы туфрак уртача һәм субтропик поясларда үсүче үсемлекләрне игү өчен уңай шартлар тудыра.

**4 укучы:** илнең үзәк өлешендә (көнчыгыштагы Аппалач һәм көнбатыштагы Кордильер таулары арасында) Олы һәм Үзәк тигезлекләрнең гаять зур өлеше урнашкан. Аны Миссисипи елгасы һәм кушылдыклары кисеп үтә.

**5 укучы:** җылы, озакка сузылган җәй авыл хуҗалыгы өчен уңай шартлар тудыра. Тигезлекләрнең көнчыгышында явым-төшем – 1500 мм чамасы. Бирегә дымны Мексика култыгыннан тропик һава массалары алып килә.

**6 укучы:** Кордильер тауларына якынайган саен явым-төшем күләме кими: 300-500 мм. Бу коры далалар өлкәсе – игенчелек сугару белән бара.

**7 укучы:** АКШның көнбатышын искиткеч матур Кордильер таулары системасы алып тора. Ул тирән елга үзәннәре белән кискәләнгән - алар каньон дип атала. Тирән иңкүлекләр, мәһабәт тау сыртлары, вулканнар белән чиратлаша. Тау файдалы казылмаларга бай.

**II.Илнең территориясе, ИГУ.**

***а) Территориянең зурлыгы ягыннан*** АКШ – дөнья илләре арасында – IV урында. Илнең иң биек урыны – Мак-Кинли тау түбәсе. (6194 м), иң түбән – Долина Смерти, Калифорниядә -86м.

 АКШның составы

 Төп территория Аляска Тын океандагы Гавай утраулары

Кб.тан Кч.ка сузылган 1867 елда 7,2 млн $ яки Шулай ук аңа:

 4,7 мең км. 11 млн алтын рубльгә Виргинские

 Т РФдан сатып алына. Гуам

 К 3 мең км (АКШ үзе) Восточное Самоа да керә.

***АКШның ИГУ – шактый уңайлы, нәтиҗәдә ул ил үсешенә ярдәм итә.***

1. Киң диңгез чикләре (12 мең км) һәм уңай табигый гавань, яр буйлары булуы.
2. Территориясе ике океан арасында урнашкан.
3. Төньякта – икътисади нык үскән ил – Канада, ә көньякта үсеп килүче илләрнең төп төркемчәсе иле Мексика белән чиктәш. Әлеге чикләр шартлы сызыклар елгалар-күлләр буйлап үтәләр. Нәтиҗәдә, сәүдә-икътисади элемтәләр үсешенә ярдәм итәләр.

***б) Дәүләт төзелеше:***

- федератив республика, 50 штаттан, Колумбия федераль округы һәм башкаласы – Вашингтон.

Һәр штатның:

* үз конституциясе,
* закон чыгаручы һәм башкарма хакимият органнары,
* сайлап куелган губернаторы,
* үз символикасы бар.

***в) Илнең сәяси тормышында төп рольне 2 партия:***

 демократик һәм республика партияләре уйный.

***г) Телфон шалтырый. “Бу кызык!” рубрикасы.***

Дәреслекнең 318 битендәге (1), (2) (сәгать аерымлыклары, штатлары турында белешмә бирелә.)

-Әйе, алло, Сезне тыңлыйбыз. Безнең белән элемтәдә үз хәбәрчебез.

 ***д) Укытучы тактадагы язулардагы һәр штатның ничек аталышын аңлата.***

**III. АКШның халкы.**

***а) Халык саны буенча дөньяда – III урында*** (I урын - Кытай, II урын - Һиндстан). ХХ гасырда – 3,7 тапкыр ***артты.***

***б) Төркемнәрдә эш. Аерым бирем язылган карточка алалар.***

***I-төркем: “Яшь җенес пирамидасына анализ ясый.”*** 298 бит, 79 рәсем.

***Нәтиҗә:*** АКШта халыкның табигый артуы беренче урын алып тормый. Ул ХХ гасыр ахырында кимүгә киткән. Еллык уртача абсолют арту = 2-2,5 млн кеше, аның 40% гына табигый арту.

***II-төркем: “Иммиграция. АКШ – иммигрантлар иле.”***

***Нәтиҗә:*** АКШның халык саны арту тизлегенә зур йогынты ясыйлар. (еллык арту – 60%) Мисал (296 бит) ХIХ гасыр башыннан алып бу илгә 70 илдән 60 млн кеше күченеп килгән. 1 млн кеше әле дә ел саен легаль рәвештә күчә. (Европа, Азия, Латин Америкасыннан күчәләр).

***III төркем: “Милли составы”***

100дән артык этнос яши.

1. АКШ америкалылары.

Төрле милләт вәкилләренең нәселләре. Туган тел – инглиз теле. 9/10 өлеш. (80 рәсем). Ак һәм кара тәнлеләре бар. Кара тәнле афроамерикалылар – 13% , көньякта алар яшәгән урын - “кара пояс” дип атала.

1. АКШка күптән түгел генә күчкән, “ияләшеп” өлгермәгән иммигрант төркеме, 10%
2. Җирле халык – аборигеннар, индеецлар, эскимослар, 1%

***Сүзлек:***

сегрегация – раса яки этник билге буенча халыкның нинди дә булса төркемен мәҗбүри аеру сәләте.

***Нәтиҗә:*** хәзерге Америка милләте ул – барыннан да элек дөньяның төрле кисәкләреннән аеруча Европадан һәм Африкадан күчеп килүчеләрнең этник катнашуы һәм кушылуы нәтиҗәсе.

***IV төркем: “АКШ – типик шәһәр агломерацияләр иле”***

1. шәһәрләр саны 9 мең тирәсе,
2. Т.Америка тибындагы шәһәрләр,
3. мисал, 300 бит
* 1950 елда – 170 шәһәр агломерациясе
* 1990 елда – 300 шәһәр агломерациясе
* миллионер шәһәрләр саны – 10
* миллионер агломерацияләр – 50
1. 83 рәсем

***Нәтиҗә:*** шәһәрчә яшәү рәвеше хакимлек иткән ил.

***Укытучы а) өстәмә ясый:***

 җиргә бәянед өзлексез артуы,

 шәхси транспортның күбәюе,

 экология һәм траспорт ситуацияләренең начарлануы,

нәтиҗәсендә, урта америкалы кечкенә булса да үз йортында яшәргә омтыла, шәһәр яны зоналары үсә – шундый “беркатлы Америка”да – барлык гаиләләрнең 2/3 яши.

Сүзлек: субурбанизация.

***б) 50нче елларда АКШта тагын да эрерәк шәһәр төркемнәре – мегалополислар формалашты.***

 Мегалополислар

 Төньяк-көнчыгыш Күл буе Калифорния

 “БосВаш” “Чипитс” “Сансан”

Бостоннан Вашингтонга кадәр Чикагодан Пейсбургка Сан-Францискодан Сан-Диегога

85нче рәсемгә анализ.

***в) Авыл халкы аерым урнашкан фермаларда яши***. Авыл тормышы – шәһәрдән әллә ни аерылмый.

***г) Дини состав*** (халыкның ниди дин тотуы аның чыгышы белән бәйле)

 Дини состав

 Католиклар Протестантлар Православие

 Италия Бөекбритания Россия

 Испания, Польша Скандинавия Греция

***д) Халык тыгызлыгы*** буенча 18 урында. 1км2 = 31 кеше

Ил эчендә аермалар зур: диңгез-күл буенда 1 км2 = 350-400 кеше

 таулы штатларда 1км2 = 2-5 кеше

 **е) Америка халкының яшәү рәвеше. Америка “стандартлары”.**

1. Үз йортында яшәргә тели.
2. Автомобиль юллары яхшы.Автомобиль белән тәэмин ителеш иң югары дәрәҗәдә. Автомобиль юл йөрүнең чын-чынлап массакүләм чарасы, америкача яшәү рәвешенең аерылгысыз билгесе.Махсус кинотеатрлар, банклар һәм хәтта чиркәүләр бар – аларда барлык операцияләрне машинадан чыкмый гына башкарып була.Автомрбиль транспорт чарасы гына түгел, ә җәмгыятьтә тоткан урынның үзенә бертөрле символы да. Нәтиҗәдә, кешеләр ераклыктан курыкмый, иң хәрәкәтчән халык.
3. Газеталар зур күләмле булып чыга, 80-120 полоса белән. (2-3 кг)

**ё) Әлеге тема белән кызыксынып безнең үз хәбәрчебез АКШ белән элемтә оештырды.**

 **(Скайптан видео-интервью)**

 **ж)*Туристларга тәкъдим.***

Зур территория, төрле климатик шартлар – курортларны сайлау мөмкинлеген арттыра. Илдә туристларны үзенә чакырып торучы үзәкләр бик күп.

 ***З)Видео “Достопримечательности США”***

 Презентация, слайд-шоу.

- Сез Мәскәүдән тукталышсыз туры АКШ шәһәрләренә оча аласыз. Нью-Йоркка – 10, Вашингтонга – 10, Атлантага – 11, Чикагога – 10, Лос-Анджелеска – 13 сәгать.

- Америка кухнясы – күпмилләтле ашларның кушылуы белән үзенчәлекле. (Кытай, Мексика, Куба, Россия һ.б. кухнясы ашлары бар.) Кабак ашы, фаршированная индейка, яшелчәләр һәм җиләк-җимешләр.

Фас-фуд ватаны. Гамбургер, сэндвич, картофель фри - [**McDonald'**s та сатыла, рестораннарда ашау – гадәти хәл.](http://clck.yandex.ru/redir/AiuY0DBWFJ4ePaEse6rgeAjgs2pI3DW99KUdgowt9XvoT-twMUKrgMNBrwaxkRXHVZx1A894fit_uAVqnwV53fJQBtkiUgcSjsW394SeThIRg0uEQdiLa80-5VhhXsAwQ84RBhqPk0818WHMiX5dqeszbeJslh0YcF6hTbm_eIGqETVVFf_tqewV2gJOtzwJ?data=UlNrNmk5WktYejR0eWJFYk1Ldmtxa1FRR3Q5R2htY0V0cjM2ZW5tZ0FmaFdxdUM0SVQxX2cxdDdPclF6YjhsUkFMcTc0dEFRS0dJTWxYQjBNeGJFLXZLZmxXYnBRNFZhUHIzX2lIY3Vqc3c&b64e=2&sign=fa9c8329ca99e0bc925765de344d0868&keyno=8&l10n=tt&mc=0&i=2)

 **-** Рус телен 700 000 кешесе белә. Нью-Йоркката яшәүчеләр өчен дәүләт теле – инглиз теле.

 **-** Гавай утрауларыннанүсемлек һәм хайваннар алып чыгу тыела.

 **-** РФ гражданины чит ил паспорты белән бара, виза ала.

**АКШ –** икенче континентта урнашкан дәүләт. Безне әлеге дәүләт белән сәгать пояслары һәм океаннар аера. АКШ – кызыклы тарихлы, бай культура мираслы ил. АКШта күптөрле милләтләрнең культуралары очрашып аның бүгенге күренеше формалашкан. АКШ бүген чәчк атучы ил, “дөньяда иң алдынгы икътисадлы” илләрнең берсе.

 Начар булмас иде үзе, иртән уянып китеп Манхэттен, Колумбия университетлары, парклар буйлап йөрсәң.

Америка халкы мөһим дип санаган кайбер кыйммәтләр. Без алар белән танышабыз, кызыксынабыз, башкаларга әлеге кыйммәтләр мәҗбүри тагылмый.

1. Помоги себе сам.
2. Ориентация на будущее.
3. Перемены - это хорошо. Всегда связаны с развитием, совершенствованием, прогрессом.
4. Время и управление им. Время – это ценность исключительной важности.
5. Равенство и равноправие.
6. Индивидуализм и неприкосновенность личной жизни. Здесь каждый человек считается абсолютно уникальным, то есть отличается от всех других людей, и потому это особенно драгоценно и прекрасно.
7. Конкуренция и свободное предпринимательство. Конкуренция выявляет лучшее в человеке.
8. Ориентация на действие / работу.
9. Непринужденность.
10. Прямота, откровенность и честность.
11. Практичность и эффективность.
12. Власть над обстоятельствами.
13. Материализм и потребление.

**4.Без нәрсәләр белдек?**

 Укучыларга тест бирелә.

 **5.Мин белергә телим.**

Укытучы укучыларга сораулар җыентыгы тәкъдим итә.(3-4 көн элек)

**1 хат:** АКШ бик күп талантлы шәхесләрне үстергән ил дип ишетеп беләм. Кайберләре белән таныштырып китә алмассыз микән.

Укучы чыгышы. Стив Джобс һәм Билл Гейтс турында.

**2 хат:** АКШның югары уку йортлары исемлеген бирә алмассыз микән?

**3 хат:** Рус Америкасын яки Алясканы сатырга нәрсә этәргән?

**4 хат**: Силиконовая Долина (Google, Intel, Apple компанияләре урнашкан)

**5 хат:** Бүгенге көндә 2001 елның 11 сентябрь вакытыннан соң “Игезәк күксөзәрләр” урыны нинди күренештә икән?

 **6.Без өйрәнәчәкбез, танышачакбыз. Реклама.(схемада)**

1. Америка Кушма Штатлары – дөньяда иң алдынгы икътисадлы илләрнең берсе.
2. Тышкы сәүдә әйләнешенең күләмнәре буенча дөньяда – I урында тора.
3. Капитаны күпләп читкә чыгаручы НАФТА әгъзәсы.
4. Промышленность җитештерүе буенча дөньяда – I урында.
5. Постиндустриаль үсеш этабында.
6. Промышленность һәм авыл-хуҗалыгы районнары, пояслары булган ил.
7. Тулай милли продукт һәм «икенче икътисад» төшенчәләре хас булган ил.
8. Транспорт системасы Төньяк Америка тибын барлыкка китерә.
9. Материаль булмаган җитештерү, хезмәт күрсәтү сферасы нык үсеш алган ил.
10. Агробизнес шартларында стадияләп специальләшү үсеш алган ил.

**IV. Йомгаклау.**

 Билгеләр кую, өй эше бирү.